OSNOVNA ŠKOLA IVANA MAŽURANIĆA

S. S. KRANJČEVIĆA 2, 32100 VINKOVCI

Vinkovci, 27.3.2017.

*Zapisnik*

*6. sjednice Učiteljskoga vijeća OŠ Ivana Mažuranića održane*

*27. ožujka 2017. godine (ponedjeljak) u 13,15 sati*

D n e v n i r e d

1. Verifikacija Zapisnika s prošle sjednice Učiteljskog vijeća

2. Mišljenje i prijedlozi o izmjenama i dopunama Statuta OŠ Ivana Mažuranića

3. Različito

Ad. 1.) Jednoglasno je verificiran Zapisnik s prošle sjednice Učiteljskog vijeća.

Ad. 2.) Ravnateljica je dala prijedlog izmjene u članku 106. Statuta OŠ Ivana Mažuranića koje se odnose na način opravdanja izostanaka učenika i primjereni rok javljanja o razlogu izostanka.

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

-usmeni ili pisani zahtjev učitelju najkasnije neposredno prije početka nastave za izostanak tijekom nastavnoga dana, a pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka.

Izostanak učenika s nastave prema stavcima 3., 4. i 5. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

Učiteljsko vijeće suglasno s izmjenama.

Ad. 3.) Ravnateljica je izvijestila Učiteljsko vijeće o događaju koji se dogodio u petak navečer u prostoru škole. Tri učenika osmog razreda sudjelovala su u uništavanju školske imovine (razbili vrata). Učenici i njihovi roditelji pozvani su u školu na razgovor te su učenici priznali što se dogodilo.

 Zapisničar:

 Josipa Curić